**Karjeros renginys „Tarnybų darbas“**

 Antradienį visa mokykla dalyvavo karjeros renginyje „Tarnybų darbas“. Pradinukai dalyvavo karjeros specialistės organizuotoje viktorinoje „Pažink profesijas“, vyresnieji kartu su technologijų mokytoju prisiminė saugaus elgesio ir pirmosios pagalbos taisykles.

 Mokyklos kieme mokinių laukė policijos pareigūnų, paramedikų ir ugniagesių gelbėtojų automobiliai.

 Ugniagesiai pristatė „Jaunojo ugniagesio“ trasą, kurią galėjo išbandyti visi norintys, parodė gaisrinės automobilio komplektaciją. Mokiniai galėjo pasimatuoti ugniagesio drabužius, išbandyti įvairius įrankius, naudojamus gaisro gesinimui.

 Greitosios pagalbos automobilyje mokiniai buvo supažindinti su pirmosios pagalbos lagaminėliu, galėjo tapti paramedikais ir išbandyti neštuvų svorį, suteikti pagalbą nukentėjusiems, pasimatuoti pulsą, spaudimą.

 Policijos pareigūnė „pamatavo“ antrankių tvirtumą, parodė sulaikymo vietą automobilyje. Norintys pasidarė pirštų antspaudus. Vyresnieji mokiniai galėjo pasimatuoti šturmo metu naudojamą liemenę, kelių apsaugas, skydą bei šalmą.

 Visos šios tarnybos glaudžiai susijusios, todėl visos kartu ir kiekviena atskirai daro mūsų rytojų gražesnį. Tikimės, kad šių profesijų pristatymas mokiniams padėjo geriau suprasti viešųjų tarnybų svarbą ir paskatino susimąstyti apie karjerą šiose srityse.

 Ačiū tarnyboms, kad skyrė laiko ir dėmesio mūsų mokyklai, už tiek daug naudingos ir įdomios informacijos.



